વિષ્ણુ ઝાલાની હત્યા તથા ચેઇનસ્નેચિંગના ગુનામાં સમીરખાનને ૨૨ઓક્ટોબર ૨૦૦૨ના રોજ ક્રાઇમ બ્રાંચના તત્કાલીન પોલીસ ઇન્સ્પેક્ટર તરુણ બારોટ તથા કે.એમ.વાઘેલાની ટીમ મોડી રાતે ઘટના સ્થળની લઇ રહી હતી. જ્યાં સમીરખાને પોલીસની બંદૂક ઝૂંટવીને ફરાર થવાની કોશિશ કરી હતી. ક્રાઇમ બ્રાંચના અધિકારીઓએ સમીરખાન ફાયરિંગ કરશે તેમ લાગતા ંબચાવમાં ફાયરિંગ કરતાં સમીરખાનનું ઘટના સ્થળે મોત થયું હતું. સમીરખાન એન્કાઉન્ટર કેસમાં તપાસ કરનાર એસટીએફના ડીવાયએસપી એ.એમ.પટેલે જણાવ્યુ છેકે સમીરખાનનું એન્કાઉન્ટર નકલી ન હોવાનું જણાવ્યું છે. સમીરખાનને ઘટના સ્થળે લઇ જવામાં આવ્યો હતો ત્યારે તેને પોલીસની બંદૂક લઇને ભાગવાની કોશિશ કરી હતી. ક્રાઇમ બ્રાંચે પોતાના સ્વબચાવમાં સમીરખાન ઉપર ફાયરિંગ કર્યું હતું. જેમાં તેનું મોત થયું છે.